
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 18P/63/2025 3825204972 16. 10. 2025 JUDr. Zuzana Kotríková ECLI:SK:OSPD:2025:3825204972.2
Uznesenie Okresný súd Prievidza vo veci starostlivosti o maloletú: A. B., nar. XX.X.XXXX, bytom u matky, zast. Úradom práce, sociálnych vecí a rodiny Prievidza, dieťa rodičov: matka: C. B., nar. XX.XX.XXXX, bytom D. XX/X, XXX XX E., otec F. B., nar. XX.X.XXXX, bytom G. XX, XXX XX H., v konaní o udelenie súhlasu na poskytovanie zdravotnej starostlivosti, takto rozhodol: I. Konanie z a s t a v u j e. II. Žiaden z účastníkov n e m á n á r o k na náhradu trov konania. odôvodnenie: 1. Matka maloletej dňa 07.10.2025 doručila súdu návrh na určenie vyživovacej povinnosti otca voči maloletému. Dňa 15.10.2025 navrhovateľka návrh zobrala v celom rozsahu späť, nakoľko otec maloletej dodatočne poskytol súhlas s plánovanou zdravotnou starostlivosťou. 2. Podľa § 29 Civilného mimosporového poriadku: (1)Navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. (2)Súd konanie nezastaví, ak sa mohlo začať aj bez návrhu a je potrebné v konaní pokračovať. (3)Súd konanie nezastaví, ak niektorý z účastníkov so späťvzatím návrhu z vážnych dôvodov nesúhlasí. 3. Dispozícia s návrhom patrí medzi základné procesné oprávnenia navrhovateľa. Navrhovateľka zobrala späť návrh v celom rozsahu. Konanie mohlo začať aj bez návrhu (§ 23 ods. 2 Civilného mimosporového poriadku), no nie je potrebné v ňom pokračovať. Na pokračovaní v konaní netrval žiaden z účastníkov konania. 4. Z vyššie uvedených dôvodov súd podľa § 29 Civilného mimosporového poriadku konanie zastavil. 5. O trovách konania súd rozhodol podľa § 52 Civilného mimosporového poriadku. Poučenie: Proti tomuto uzneseniu možno podať odvolanie v lehote 15 dní odo dňa jeho doručenia v dvoch vyhotoveniach na súde, proti rozhodnutiu ktorého smeruje V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).

Zdroj: KAUZIS.SK – https://www.kauzis.sk/judikatura/r/ECLI:SK:OSPD:2025:3825204972.2 (dáta aktuálne k 12. 11. 2026). Záväzné je znenie zverejnené súdom.




